
VISPĀRĪGĀ INFORMĀCIJA
1.1. Iepirkuma procedūras veids, nosaukums un identifikācijas numurs
Saskaņā ar Publisko iepirkumu likuma (turpmāk – PIL) 9. pantu “Optiskās koherences tomogrāfs ar fundusa kameru un integrētu datoru piegāde”, iepirkuma identifikācijas numurs: TS 2026/13 (turpmāk – Iepirkums). Iepirkuma rezultātā tiks piešķirtas tiesības slēgt Līgumu par piegādi (turpmāk – Līgums).
1.2. Pasūtītājs 
	[bookmark: _Hlk161043154]Pasūtītāja nosaukums
	SIA „Tukuma slimnīca”

	Adrese
	Raudas iela 8, Tukums, LV-3101, Latvija

	Reģistrācijas Nr.
	40103233177

	Pasūtītāja interneta adrese
	http://www.tukumaslimnica.lv 
(turpmāk – Pasūtītāja mājaslapa)

	Pasūtītāja pircēja profila adrese Elektronisko iepirkumu sistēmā (turpmāk – EIS)
	https://www.eis.gov.lv/EKEIS/Supplier/Organizer/323 
(turpmāk arī – Pasūtītāja pircēja profila adrese EIS)

	Kontaktpersona
	Administratīvais vadītājs Aija Neimane

	Tālruņa Nr.
	Tālrunis: +371 63107261

	E–pasta adrese
	aija.neimane@tukumaslimnica.lv  

	Darba laiks
	No pirmdienas līdz ceturtdienai ieskaitot 08.00–16.00 piektdienās 08.00–15.00. 


1.3. Informācijas apmaiņas kārtība
1.3.1. Pasūtītājs un ieinteresētais piegādātājs ar informāciju apmainās rakstveidā.
1.3.2. Ieinteresētais piegādātājs jautājumus par Iepirkuma nolikumu uzdod rakstveidā, nosūtot tos elektroniski Iepirkuma sadaļā EIS e–konkursu apakšsistēmā.
1.3.3. Ja ieinteresētais piegādātājs ir laikus pieprasījis papildus informāciju, Komisija to sniedz 3 (triju) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām.
1.3.4. Ieinteresēto piegādātāju pienākums ir pastāvīgi sekot Iepirkuma sadaļā EIS e–konkursu apakšsistēmā publicētajai informācijai.
1.3.5. Pasūtītājs nav atbildīgs par to, ja kāds ieinteresētais piegādātājs nav iepazinies ar informāciju par Konkursu, kam ir nodrošināta brīva un tieša elektroniska pieeja Iepirkuma sadaļā EIS e–konkursu apakšsistēmā.
1.4. Piekļuve iepirkuma procedūras dokumentiem
1.4.1. [bookmark: _Hlk15229893]Ieinteresētais piegādātājs Iepirkuma nolikumu un ar to saistīto dokumentāciju var saņemt lejuplādējot elektroniskajā formātā Iepirkuma sadaļā EIS e–konkursu apakšsistēmā.
1.4.2. Ieinteresētais piegādātājs Iepirkuma sadaļā EIS e–konkursu apakšsistēmā var reģistrēties kā Iepirkuma nolikuma saņēmējs, ja tas ir reģistrēts EIS kā piegādātājs.[footnoteRef:1] [1: Informāciju par to, kā ieinteresētais piegādātājs var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883] 

1.4.3. Ja ieinteresētais piegādātājs pieprasa izsniegt Iepirkuma nolikumu drukātā veidā, Pasūtītājs to izsniedz ieinteresētajam piegādātājam bez maksas trīs darba dienu laikā pēc tam, kad saņemts attiecīgs pieprasījums, ievērojot nosacījumu, ka pieprasījums iesniegts laikus pirms piedāvājumu iesniegšanas termiņa beigām.
1.4.4. [bookmark: _Hlk15227597]Lejuplādējot Iepirkuma nolikumu, ieinteresētais piegādātājs apņemas sekot līdzi turpmākajām izmaiņām Iepirkuma nolikumā, kā arī Pasūtītāja sniegtajām atbildēm uz ieinteresēto piegādātāju jautājumiem, kas tiks publicētas Iepirkuma sadaļā EIS e–konkursu apakšsistēmā.
1.5. Prasības piedāvājuma noformējumam
1.5.1. [bookmark: _Hlk15228566]Piedāvājums jāiesniedz elektroniski Iepirkuma sadaļā EIS e–konkursu apakšsistēmā, ievērojot šādas Pretendenta izvēles iespējas:
1.5.1.1. [bookmark: _Hlk15228605]izmantojot Iepirkuma sadaļas EIS e–konkursu apakšsistēmas piedāvātos rīkus, aizpildot minētās sistēmas e–konkursu apakšsistēmā šā iepirkuma sadaļā ievietotās formas;
1.5.1.2. elektroniski aizpildāmos dokumentus elektroniski sagatavojot ārpus Iepirkuma sadaļas EIS e–konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.5.1.3. elektroniski sagatavoto piedāvājumu šifrējot ārpus Iepirkuma sadaļas EIS e–konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
1.5.2. Sagatavojot piedāvājumu, Pretendents ievēro, ka:
1.5.2.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā). Finanšu piedāvājums jāaizpilda atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;
1.5.2.2. Pretendents piedāvājuma dokumentus paraksta ar drošu elektronisko parakstu un laika zīmogu vai ar EIS piedāvāto elektronisko parakstu;
1.5.2.3. piedāvājuma dokumentus paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms;
1.5.2.4. ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkuma procedūru saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēt tiesīgajam vai pilnvarotajam pārstāvim.
1.5.3. Piedāvājums sastāv no atsevišķiem elektroniski sagatavotiem un parakstītiem dokumentiem:
1.5.3.1. pieteikuma dalībai Iepirkumā (Iepirkuma nolikuma 1.pielikums, tai skaitā, Iepirkuma nolikuma 1.5.2.3.punktā vai 1.5.2.4.apakšpunktā norādītā pilnvara);
1.5.3.2. Pretendenta kvalifikācijas dokumentiem;
1.5.3.3. tehniskā piedāvājuma – Pretendents iesniedz apliecinājumu, ka ir pilnībā iepazinies ar Tehniskajā specifikācijā izvirzītajiem noteikumiem piegādes veikšanā, par visiem neskaidrajiem jautājumiem ir pieprasījis informāciju, un tam ir skaidra un saprotama Līguma izpilde (Iepirkuma nolikuma 1.pielikums), pievienojot Tehniskajam piedāvājumam Iepirkuma nolikumā norādītos dokumentus;
1.5.3.4. finanšu piedāvājuma.
1.5.4. Pretendents piedāvājuma noformēšanā ievēro Elektronisko dokumentu likumā noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
1.5.5. Piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar Pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
1.5.6. Ja Pasūtītājam rodas šaubas par iesniegtās dokumenta kopijas autentiskumu, tas ir tiesīgs pieprasīt, lai Pretendents uzrāda dokumenta oriģinālu. Gadījumā, ja Pasūtītājs konstatē pretrunas starp piedāvājuma oriģinālā un tā kopijā iekļauto informāciju, tas vadās no piedāvājuma oriģinālā ietvertās informācija.
1.5.7. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā. Par dokumentu tulkojuma atbilstību oriģinālam atbild Pretendents.
1.5.8. Piedāvājums jāsagatavo tā, lai nekādā veidā netiktu apdraudēta Iepirkuma sadaļas EIS e–konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas jāiesniedz derīga elektroniska atslēga un parole šifrētā dokumenta atvēršanai.
1.5.9. [bookmark: _Hlk160717579]Ja konstatēti sistēmas darbības traucējumi, kuru dēļ nav bijis iespējams iesniegt piedāvājumus vai pieteikumus kopumā vismaz divas stundas pēdējo 24 stundu laikā vai 10 minūtes pēdējo četru stundu laikā līdz piedāvājumu vai pieteikumu iesniegšanas termiņa beigām, sistēmas turētājs pēc sistēmas darbības atjaunošanas pārceļ piedāvājumu vai pieteikumu iesniegšanas termiņu par vienu darbdienu. Sistēmas darbības atjaunošanas dienā tajā ievieto paziņojumu par sistēmas darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu vai pieteikumu iesniegšanas termiņa pagarināšanu šā likuma 35. panta trešās daļas izpratnē. 
1.6. Piedāvājuma iesniegšanas un atvēršanas vieta, datums, laiks un kārtība
1.6.1. Ieinteresētais piegādātājs piedāvājumu iesniedz https://www.eis.gov.lv/EKEIS/Procurement/Edit/176555  līdz EIS e–konkursu apakšsistēmā norādītajam termiņam.
1.6.2. Ārpus Iepirkuma sadaļas EIS e–konkursu apakšsistēmas iesniegtie piedāvājumi tiks atzīti par neatbilstošiem Iepirkuma nolikuma prasībām.
1.6.3. Pretendentu piedāvājumi, kas saņemti ārpus Iepirkuma sadaļas EIS e–konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
1.6.4. Piedāvājumi tiks atvērti EIS e–konkursu apakšsistēmā  https://www.eis.gov.lv/EKEIS/Procurement/Edit/176555   norādītā termiņā. 
1.6.5. Pretendents līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos EIS pieejamos rīkus.
1.6.6. Piedāvājuma atsaukšanai ir bezierunu raksturs, un tā izslēdz Pretendentu no tālākas dalības Iepirkumā.
1.6.7. Piedāvājumu atvēršanas sanāksme ir atklāta un tā notiks elektroniski. Tās norises gaitai var sekot līdzi jebkurš ieinteresētais piegādātājs.
1.6.8. Pretendentu piedāvājumu vērtēšanu Pasūtītājs veic slēgtās sēdēs.
1.6.9. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, Pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.
1.6.10. Tiek uzskatīts, ka Pretendenti, iesniedzot savus piedāvājumus, apliecina, ka ir iepazinušies un piekrīt Iepirkuma nolikuma un tā pielikumu noteikumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz Līgumā noteiktajām vai ar to saistītajām darbībām.
1.7. Datu apstrādes noteikumi
1.7.1. Datu apstrādes noteikumi noteic kārtību kādā Pasūtītājs apstrādā fizisko personu datus (turpmāk – dati) saskaņā ar normatīvajiem aktiem, kas attiecas uz datu apstrādi un drošību, lai nodrošinātu Iepirkuma ietvaros iegūto datu apstrādi.
1.7.2. Iegūto datu pārzinis ir SIA “Tukuma slimnīca”, juridiskā adrese: Raudas iela 8, Tukums, LV-3101, Latvija, e – pasta adrese: pasts@tukumaslimnica.lv   
1.7.3. Datu apstrādes nolūki:
1.7.3.1. Iepirkuma nodrošināšanai un no tā izrietošo tiesību un pienākumu realizēšanai – tiek apstrādāti Pretendenta iesniegtie dokumenti, kas satur datus;
1.7.3.2. Iepirkuma Līguma noslēgšanai un līguma saistību izpildei – tiek iegūti, apkopoti un apstrādāti dati, kas iegūti pirms Līguma slēgšanas vai noslēgtā Līguma izpildē;
1.7.3.3. Pasūtītāja leģitīmās intereses – ievērojot Pasūtītāja interesi par kvalitatīvu preču vai pakalpojuma saņemšanu, Pasūtītājs ir tiesīgs apstrādāt datus tādā apjomā, kādā tas ir objektīvi nepieciešams un pietiekams datu apstrādes nolūku īstenošanai. Šī nolūka ietvaros SIA “Tukuma slimnīca” veic Pasūtītāja īpašumā, valdījumā vai pārvaldīšanā esošo nekustamo īpašumu, t.sk. ēku un būvju videonovērošanu, izmanto datu apstrādātājus dažādu funkciju nodrošināšanai un normatīvajos aktos piešķirtās tiesības Pasūtītāja leģitīmo interešu nodrošināšanai;
1.7.3.4. juridisko pienākumu izpilde – Pasūtītājs ir tiesīgs apstrādāt datus, lai izpildītu normatīvo aktu prasības, kā arī sniegtu atbildes uz valsts vai pašvaldības tiesiskiem pieprasījumiem.
1.7.4. Pasūtītājs veic attiecīgus pasākumus, lai apstrādātu iegūtos datus normatīvajos aktos noteiktajā kārtībā un apjomā, nodrošinot, ka datiem nevar piekļūt trešās personas, kurām nav attiecīga tiesiskā pamata datu apstrādei. 
1.7.5. Datiem pēc nepieciešamības var piekļūt:
1.7.5.1. Pasūtītāja darbinieki vai tieši pilnvarotas personas, kurām tas nepieciešams darba pienākumu izpildei (grāmatveži, tiešie vadītāji, personāla daļas darbinieki, u.c. darbinieki), vai, ja dati ir publiski, tad visi Pasūtītāja darbinieki; 
1.7.5.2. datu apstrādātājs atbilstoši tā sniegtajiem pakalpojumam tam nepieciešamajā apjomā (auditori, finanšu vadības vai juridiskie konsultanti, datu bāzes izstrādātājs/tehniskais uzturētājs, u.c., kas saistīti ar pārziņa pakalpojuma sniegšanu);
1.7.5.3. valsts vai pašvaldību iestādes normatīvajos aktos noteiktajā kārtībā un apjomā (tiesa, tiesībsargājošās iestādes, pašvaldības, nodokļu administrācijas, u.c.); 
1.7.5.4. trešās personas, rūpīgi izvērtējot, vai šādai datu nodošanai ir atbilstošs tiesiskais pamats, (ārpustiesas strīdu risināšanas iestādes, maksātnespējas administrators u.c.).
1.7.6. Pasūtītājs veic attiecīgus pasākumus, lai nodrošinātu datu apstrādi, aizsardzību un nodošanu datu apstrādātājiem saskaņā ar piemērojamiem tiesību aktiem. Pasūtītājs izvēlas datu apstrādātājus un, veicot datu nodošanu, izvērtējot  nepieciešamību un nododamo datu apjomu. Datu nodošana apstrādātājiem tiek veikta, ievērojot datu konfidencialitātes un drošas apstrādes prasības. Pasūtītājs sadarbojas ar šādiem datu apstrādātājiem:
1.7.6.1. finanšu vadības un juridiskie konsultanti;
1.7.6.2. informāciju un tehnoloģiju infrastruktūras, datu bāzes īpašnieku/izstrādātāju vai tehnisko uzturētāju.
1.7.7. Dati tiek apstrādāti Eiropas Savienībā un Eiropas Ekonomiskajā zonā, un tie netiek nodoti un apstrādāti valstīs, kas neietilpst Eiropas Savienībā un Eiropas Ekonomiskajā zonā.
1.7.8. Dati tiek glabāti tik ilgi, cik to glabāšana ir nepieciešama atbilstoši attiecīgiem datu apstrādes nolūkiem, kā arī saskaņā ar piemērojamo tiesību aktu prasībām. Datus, kas nepieciešami Iepirkuma nodrošināšanai un no tā izrietošo tiesību un pienākumu realizēšanai, tiek glabāti 10 gadus. Atsevišķos gadījumos termiņš var būt garāks ievērojot normatīvajos aktos noteiktos prasījuma noilguma termiņus, savukārt dati, kas tiek iegūti Pasūtītāja leģitīmo interešu aizsardzībai tiek glabāti, nosakot termiņu atbilstoši Pasūtītāja tehniskajām un organizatoriskajām prasībām datu aizsardzības jomā, bet ne ilgāk kā līdz noteikto mērķu sasniegšanai.
1.7.9. Saskaņā ar Vispārīgās datu aizsardzības regulas noteikumiem datu subjektam ir tiesības piekļūt saviem datiem, kas ir Pasūtītāja rīcībā, pieprasīt to labošanu, dzēšanu, apstrādes ierobežošanu, iebilst pret datu apstrādi, kā arī tiesības uz datu pārnesamību normatīvo aktu noteiktajos gadījumos un kārtībā.
1.7.10. Jautājumu vai iebildumu gadījumā par Pasūtītāja veikto datu apstrādi, Pretendents vai datu subjekts ir tiesīgs iesniegt Pasūtītājam rakstveida iesniegumu, vai, ja Pasūtītājs nespēj atrisināt radušos situāciju vai pārkāpj Pretendenta vai datu subjekta tiesības uz datu aizsardzību, Pretendents vai datu subjekts ir tiesīgs iesniegt sūdzību Datu valsts inspekcijai. Iesnieguma paraugu Datu valsts inspekcijai vai citu ar to saistītu informāciju iespējams atrast Datu valsts inspekcijas mājas lapā http://www.dvi.gov.lv/lv/datuaizsardziba/privatpersonam /iesniegumu-paraugi/.
1.7.11. Pasūtītājs datus neizmanto automatizēto lēmumu pieņemšanā.

2. INFORMĀCIJA PAR IEPIRKUMA PRIEKŠMETU
2.1. [bookmark: _Toc355962355]Iepirkuma priekšmets ir Optiskās koherences tomogrāfs ar fundusa kameru un integrētu datoru piegāde, saskaņā ar Iepirkuma Tehnisko specifikāciju. Tehnisko un finanšu piedāvājumu (nolikuma 2.pielikums).
2.1.1. Iepirkuma nomenklatūra galvenais (CPV kods) – 33122000-1 (Oftalmoloģijas iekārtas).
2.2. Iepirkuma priekšmets nav sadalīts daļās.
2.3.  Pretendents piedāvājumu sniedz par vienu Iepirkuma daļu un visu konkrētās daļas priekšmeta apjomu, piedāvājumi, kuros nebūs piedāvātas visas Iepirkuma priekšmeta tehniskajā specifikācijā ietilpstošās preces/piederumi, netiks vērtēti. Pretendents nevar iesniegt piedāvājuma variantus.
2.4. Paredzamā Līguma kopējā līgumcena par visām Tehniskajā un finanšu piedāvājumā paredzētajām daļām ir līdz EUR 35 000,00 bez PVN.
2.5. [bookmark: _Hlk155797446][bookmark: _Hlk155797322]Plānotais Līguma darbības termiņš ir līdz brīdim, kad piegādātas Līgumā paredzētās Preces, abpusēji parakstīts pieņemšanas - nodošanas Akts un veikti norēķini un izpildītas garantijas saistības.
2.6. Pasūtītājs patur tiesības lemt par 2.4. punktā minēto summu izmaiņām, pamatojoties uz Pasūtītāja finanšu iespējām,  Līguma un PIL nosacījumiem.
2.7. Pretendentu piedāvājumā norādītās kopējās cenas ir vērtējamās cenas un tiks izmantotas pretendentu finanšu piedāvājumu savstarpējai salīdzināšanai. Pasūtītājs Līguma izpildē ņems vērā pretendenta piedāvātās cenas, kuras ir saistošas visu Līguma darbības laiku.
2.8. Maksājumu kārtība atrunāta Iepirkuma nolikuma līguma projektā (Iepirkuma nolikuma 3.pielikums).
2.9. Finansējuma avots – Līgumu paredzēts īstenot no SIA “Tukuma slimnīca” līdzekļiem.

3. PRETENDENTU ATLASES NOSACĪJUMI
3.1. Pretendentu atlases nosacījumi ir obligāti visiem Pretendentiem, kuri vēlas iegūt tiesības slēgt Līgumu.
3.2. Iepirkumā var piedalīties jebkura fiziska vai juridiska persona vai šādu personu apvienība jebkurā to kombinācijā, kas atbilst Iepirkuma dokumentācijā izvirzītajām prasībām. Pretendenti – fiziskas vai juridiskas personas vai šādu personu apvienība jebkurā kombinācijā, kas iesniegusi piedāvājumu Iepirkuma nolikumā izvirzītajām prasībām.
3.3. Pretendentu izslēgšanas noteikumi
3.3.1. [bookmark: _Hlk160011964]Pasūtītājs izslēgs Pretendentu no turpmākas dalības iepirkumā jebkurā no PIL 42.panta otrās daļas 1., 2., 3., 4., 11.punktos noteiktajiem izslēgšanas gadījumiem. PIL 42.panta otrajā daļā minēto izslēgšanas gadījumu pārbaudi veic arī uz jebkuru no PIL 42.panta trešajā daļā minētajām personām.
3.4. Lai pārbaudītu, vai pretendents nav izslēdzams no dalības Iepirkumā 3.3.1. punktā minēto iemeslu dēļ, pasūtītājs rīkojas atbilstoši šā PIL 42. panta ceturtās daļas 2. punktā un piektajā, sestajā un devītajā daļā minētajai kārtībai, kā arī ievērojot šā PIL 43. panta noteikumus.

3.5. Prasības attiecībā uz Pretendenta iespējām veikt profesionālo darbību, tehniskajām un profesionālajām spējām:
	Nr.
p.k.
	Kvalifikācijas prasības 
	Dokuments kvalifikācijas prasības atbilstības novērtēšanai

	3.5.1.
	Pretendents piedāvājumā ietver pieteikumu par piedalīšanos Iepirkumā (Iepirkuma nolikuma 1.pielikums).
	Pretendenta pieteikums par piedalīšanos Iepirkumā (Iepirkuma nolikuma 1.pielikums). 
Ja pieteikumu paraksta Pretendenta pārstāvja pilnvarota persona, papildus iesniedz Pretendenta amatpersonas ar pārstāvības tiesībām izdotu pilnvaru (oriģināls vai apliecināta kopija) citai personai parakstīt piedāvājumu, ja tā atšķiras no Latvijas Republikas Uzņēmumu reģistrā norādītās informācijas.
Gadījumā, ja piedāvājumu iesniedz personu apvienība, piedāvājuma dokumentus paraksta atbilstoši personu savstarpējās vienošanās nosacījumiem.
Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka Līguma daļa, tiesības un pienākumi iesniedzot piedāvājumu, kā arī attiecībā uz iespējamo Līguma slēgšanu, kā arī jānorāda persona, kura pārstāv piegādātāju apvienību Iepirkumā, ja nav norādīta persona, kura pārstāv piegādātāju apvienību Iepirkumā, tad visi piegādātāju apvienības biedri paraksta Pretendenta pieteikumu.

	3.5.2. 
	Ja Pretendents ir komersants, tas ir reģistrēts, licencēts un sertificēts atbilstoši attiecīgās valsts normatīvo aktu prasībām.

	Pasūtītājs pārbauda, vai Pretendents, ja tas ir komersants, ir reģistrēts Uzņēmumu reģistra Komercreģistrā.
Ārvalstu Pretendents, ja Pretendents ir komersants, iesniedz kompetentas attiecīgās valsts institūcijas izsniegtu dokumentu vai arī norādot, ka ārvalsts pretendentam reģistrācija ir jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs var pārliecināties par reģistrācijas faktu).

	3.5.3.
	[bookmark: _Hlk159865811]Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
	Šādā gadījumā Pretendents pierāda pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā.

	3.5.4.
	Ja Pretendents Līguma izpildē plāno piesaistīt apakšuzņēmējus, tad Pretendentam savā piedāvājumā jānorāda visus tos apakšuzņēmējus, kuru sniedzamo pakalpojumu vērtība ir vismaz 10 000 euro, un katram šādam apakšuzņēmējam izpildei nododamo iepirkuma līguma daļu. 

	Pretendents pieteikumā dalībai Iepirkumā (Iepirkuma nolikuma 1.pielikums) iekļauj informāciju par apakšuzņēmējiem, kuru sniedzamo pakalpojumu vērtība ir vismaz 10 000 euro, un katram šādam apakšuzņēmējam izpildei nododamo iepirkuma līguma daļa.
Apakšuzņēmēja apliecinājums par tā gatavību veikt tam izpildei nododamo Līguma daļu, papildus pievienojot dokumentu, kas apliecina apliecinājumu parakstījušās personas tiesības pārstāvēt attiecīgo personu Iepirkuma ietvaros, ja tā atšķiras no Latvijas Republikas Uzņēmumu reģistrā norādītās.
Ja Pretendents Līguma izpildē neplāno piesaistīt apakšuzņēmējus, Pretendents to norāda Pretendenta pieteikumā (Iepirkuma nolikuma 1.pielikums).

	3.5.5.
	Iekārtas ražotājam ir Eiropas Savienības vai Eiropas Ekonomiskās zonas valstī pilnvarotas institūcijas izsniegts CE sertifikāts, saskaņā ar Eiropas Komisijas 1993. gada 14. jūnija Direktīvas 93/42/EEK „Par medicīniskajām ierīcēm” vai Eiropas Parlamenta un Padomes (ES) Regulas 2017/745, kas attiecas uz medicīniskām ierīcēm, prasībām.
	Eiropas Komisijas 1993. gada 14. jūnija Direktīvas 93/42/EEK „Par medicīniskajām ierīcēm” vai Eiropas Parlamenta un Padomes Regulas (ES) 2017/745 prasībām atbilstoša ES vai Eiropas Ekonomiskās zonas valstī pilnvarotas institūcijas izsniegta CE sertifikāta apliecināta kopija. 

	3.5.6.
	Iekārtas ražotāja izsniegta iekārtas ES Atbilstības deklarācija saskaņā ar Eiropas Komisijas 1993. gada 14. jūnija Direktīvas 93/42/EEK „Par medicīniskajām ierīcēm” vai Eiropas Parlamenta un Padomes (ES) Regulas 2017/745, kas attiecas uz medicīniskām ierīcēm, prasībām.
	Iekārtas ražotāja izsniegta iekārtas ES Atbilstības deklarāciju saskaņā ar Eiropas Komisijas 1993. gada 14. jūnija Direktīvas 93/42/EEK „Par medicīniskajām ierīcēm” vai Eiropas Parlamenta un Padomes (ES) Regulas 2017/745, kas attiecas uz medicīniskām ierīcēm, prasībām apliecināta kopija.

	3.5.7.

	Pretendentam ir tiesības pārdot, uzstādīt un veikt iekārtas tehnisko apkopi un remontu Latvijas Republikas teritorijā.[footnoteRef:2]  [2:  prasība attiecībā uz tiesībām piegādāt preci, uzstādīt un veikt iekārtas tehnisko apkopi Latvijas teritorijā ir interpretējama plašāk, proti, ja pretendents ir autorizēts izplatīt preces, uzstādīt un veikt iekārtu tehnisko apkopi Baltijas valstīs vai Eiropas Savienībā, tas iekļauj sevī iespēju arī izplatīt preces Latvijas teritorijā.] 


	Preces ražotāja izsniegts dokuments pretendentam ar tiesībām pārdot, uzstādīt un veikt iekārtas tehnisko apkopi un remontu (garantijas saistību nodrošināšana) Latvijas Republikas teritorijā.[footnoteRef:3] (Ja kādu no minēto funkciju veikšanai pretendents ir piesaistījis apakšuzņēmēju, tad jāiesniedz ražotāja izsniegts dokuments, kas apliecina, ka apakšuzņēmējam ir tiesības pārdot, uzstādīt vai veikt iekārtas tehnisko apkopi un remontu, atkarībā no tā, kādu funkciju veikšanai attiecīgais apakšuzņēmējs ir piesaistīts.) [3:  par atbilstošiem atzīs arī ražotāja pilnvarota pārstāvja izsniegtus dokumentus, ja ražotājs ir pilnvarojis šādu dokumentu izsniegšanu.] 



3.6. [bookmark: _Hlk160731018]Ja attiecināms – ārvalstī reģistrēts vai pastāvīgi dzīvojošs Pretendents iesniedz pēc pasūtītāja pieprasījuma attiecīgās kompetentās institūcijas izziņu, kas apliecina, ka uz Pretendentu un PIL 42.pantā trešajā daļā minētajām personām neattiecas šajā pantā minētie izslēgšanas noteikumi. Šajā punktā minētajai izziņai ir jābūt izsniegtai ne agrāk kā 6 (sešus) mēnešus pirms tās iesniegšanas dienas, ja izziņas izdevējs nav norādījis īsāku tās derīguma termiņu. Minētās izziņas pretendentiem jāiesniedz pēc pasūtītāja pieprasījuma.
3.7. Ja attiecināms – pamatojoties uz Starptautisko un Latvijas Republikas nacionālo sankciju likuma 11.1 panta pirmajai daļai, lai pārliecinātos par ārvalstu Pretendenta amatpersonām, Pretendents iesniedz pēc pasūtītāja pieprasījuma kompetentas institūcijas izsniegtu izziņu, kurā iekļauta informācija par valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pretendents ir personālsabiedrība, un Pretendenta apliecinājumu, ka informācija aizvien ir aktuāla. Minētās izziņas pretendentiem jāiesniedz pēc pasūtītāja pieprasījuma.
3.8. Ja attiecināms – pamatojoties uz Publisko iepirkumu likuma 43.panta otro daļu, ja Pretendents vai personālsabiedrības biedrs, ja Pretendents ir personālsabiedrība, atbilst Publisko iepirkumu likuma 42. panta minētajam izslēgšanas gadījumam, Pretendents norāda to piedāvājumā un, ja tiek atzīts par tādu, kuram būtu piešķiramas Līguma  slēgšanas tiesības, lai apliecinātu uzticamību, pretendents iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.
3.9. Tehniskais piedāvājums
3.9.1. Pretendents iesniedz apliecinājumu, ka ir iepazinies ar Iepirkuma nolikumu, t.sk., Līgumu un “Tehnisko specifikāciju. Tehnisko un finanšu piedāvājumu”, par visiem neskaidriem jautājumiem ir pieprasījis informāciju, piekrīt šajos dokumentos izvirzītajām prasībām un apņemas tos izpildīt (Iepirkuma nolikuma 1.pielikums). 
3.9.2. Pretendents Tehnisko piedāvājumu sagatavo un iesniedz, ievērojot Iepirkuma nolikuma  2.pielikumā “Tehniskā specifikācija. Tehniskais un finanšu piedāvājums” noteiktās prasības.
3.9.3. Tehniskajā piedāvājumā ietver detalizētu aprakstu saskaņā ar “Tehniskās specifikācijas. Tehniskā un finanšu piedāvājuma” prasībām (Pretendentam piedāvājumā detalizēti jāapraksta piedāvāta prece, lietošanas un garantijas noteikumi, ja ražotājs noteicis u.c. informācija pēc Pretendenta ieskatiem). 
3.9.4. Jāpievieno piedāvātās Preces informatīvie materiāli, kas apliecina atbilstību Tehniskajā specifikācijā noteiktajām prasībām, lai Pasūtītājs varētu pārliecināties par elektroenerģijas patēriņa un Preces lietošanas ilgumu, ko noteicis preces ražotājs (oriģinālvalodā un tulkojumi latviešu valodā), papildus tam norādot atsauci tehniskajā piedāvājumā uz konkrēto lapaspusi, t.i., piedāvātās Preces tehniskās datu lapas (“data sheet”), kas apliecina piedāvātās Preces atbilstību izvirzītajām prasībām (oriģinālvalodā un/ vai tulkojumi latviešu valodā). Ja uz piedāvājuma iesniegšanas brīdi nav iespējams iesniegt tulkojumu latviešu valodā, tehniskajām lapām jābūt angļu valodā, norādot atsauci tehniskajā piedāvājumā uz konkrēto lapaspusi un marķētu tekstu.
3.9.5. Tehniskā specifikācija aktualizēta 10.07.2026.
3.9.6. Pretendents nedrīkst iesniegt Tehniskā piedāvājuma variantus.
3.10. Finanšu piedāvājums
3.10.1. [bookmark: _Hlk63255023]Pretendents Finanšu piedāvājumu sagatavo un Finanšu piedāvājumu iesniedz, ievērojot Iepirkuma nolikuma  2.pielikumā “Tehniskā specifikācija. Tehniskais un finanšu piedāvājums” noteiktās prasības, izmantojot Iepirkuma nolikuma 2.pielikumā “Tehniskā specifikācija. Tehniskais un finanšu piedāvājums” paredzēto veidlapu.
3.10.2. Pretendents aprēķinot vērtējamo cenu, iekļauj tajā piedāvāto cenu par preču iegādi un piegādi, un visas izmaksas, kas saistītas ar pilnīgu un kvalitatīvu Līguma izpildi, tajā skaitā, bet ne tikai, darbaspēka izmaksas, transporta, tehnisko palīglīdzekļu izmaksas, visi valsts un pašvaldības noteiktie nodokļi (izņemot PVN) un nodevas, tajā skaitā peļņu un ar risku faktoriem saistītās izmaksas, ietverot arī tādus riskus kā normatīvo aktu izmaiņu risks, piegādes (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas, izņemot PVN.
3.10.3. Pretendents nodrošina vērtējamās cenas (bez PVN) nemainīgumu visā Līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu līgumcenas vai vērtējamās cenas paaugstināšanai, un šo procesu radītās sekas Pretendentam ir jāprognozē un jāaprēķina, sastādot Finanšu piedāvājumu. Līguma izpildes laikā Pretendenta piedāvātās vienību cenas (bez PVN) netiks pārskatītas vai mainītas visu Līguma darbības laiku.
3.10.4. Finanšu piedāvājumā visiem aprēķiniem ir jābūt veiktiem, novērtējot “Tehniskā specifikācija. Tehniskais un finanšu piedāvājums” ietvertās prasības.
3.10.5. Finanšu piedāvājumā norāda vienības cenu euro un centos bez pievienotās vērtības nodokļa (turpmāk – PVN) ar ne vairāk kā divām zīmēm aiz komata atbilstoši “Tehniskā specifikācija. Tehniskais un finanšu piedāvājums” attiecīgajā pozīcijā norādītajam zīmju skaitam aiz komata. Gadījumā, ja Pretendenta iesniegtajā Finanšu piedāvājumā būs norādītas vairāk zīmes aiz komata nekā to noteic Pasūtītāja “Tehniskā specifikācija. Tehniskais un finanšu piedāvājums” (nolikuma 2.pielikums) attiecīgā pozīcija, noapaļošana netiks veikta un iepirkuma komisija ņems vērā Pasūtītāja “Tehniskā specifikācija. Tehniskais un finanšu piedāvājums” (nolikuma 2.pielikums) attiecīgajā pozīcijā noteikto zīmju skaitu aiz komata.
3.10.6. Pretendents nedrīkst iesniegt Finanšu piedāvājuma variantus.
4. EIROPAS VIENOTAIS IEPIRKUMA PROCEDŪRAS DOKUMENTS
4.1. [bookmark: _Hlk9445923]Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai Iepirkuma dokumentos noteiktajām Pretendentu atlases prasībām. 
4.2. [bookmark: _Hlk11919441]Ja Pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai Iepirkuma dokumentos noteiktajām Pretendentu atlases prasībām, tas iesniedz šo dokumentu arī par piegādātāju apvienības dalībnieku, katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai Iepirkuma dokumentos noteiktajām prasībām, kā arī par Pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 EUR no Līguma vērtības vai vairāk. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
4.3. Personām, uz kuru spējām Pretendents balstās, ir jāaizpilda sadaļa par izslēgšanas noteikumiem, kā arī jānorāda informācija attiecībā uz tiem atlases kritērijiem, par kuriem Pretendents uz konkrēto personu ir balstījies.
4.4. Eiropas vienoto iepirkuma procedūras dokumentu aizpilda Pretendents atbilstoši prasībām, kuras nosaka Eiropas komisijas 2016. gada 5. janvāra īstenošanas regula Nr. 2016/7 https://eurlex.europa.eu/legalcontent/LV/TXT/?uri=uriserv:OJ.L_.2016. 003.01. 0016 .01.LAV&toc =OJ:L:2016:003:TOC, ar ko nosaka standarta veidlapu Eiropas vienotajam iepirkuma procedūras dokumentam (regulas 2. pielikums).

4.5. Eiropas vienotais iepirkuma procedūras dokuments ir pieejams Elektronisko iepirkumu sistēmā (adrese: http://espd.eis.gov.lv/).

5. PIEDĀVĀJUMA IZVĒLES KRITĒRIJS UN PIEDĀVĀJUMU VĒRTĒŠANA
5.1. [bookmark: _Toc380655972][bookmark: _Toc477855479][bookmark: _Toc413837946][bookmark: _Toc368566404][bookmark: _Toc368392553][bookmark: _Toc368392503][bookmark: _Hlk15238863][bookmark: _Hlk182482833]Piedāvājuma izvēles kritērijs:
5.1.1. [bookmark: _Hlk130803139][bookmark: _Hlk161057691]Saskaņā ar PIL 51. panta otro daļu - saimnieciski visizdevīgākais piedāvājums, kuru nosaka, vērtējot pēc 5.2. punktā norādītajiem kritērijiem. Līguma slēgšanas tiesības tiks piešķirtas vienam pretendentam, kurš būs iesniedzis nolikuma un PIL prasībām atbilstošu saimnieciski visizdevīgāko piedāvājumu. 
5.2.  Piedāvājumu vērtēšana (Par saimnieciski visizdevīgāko piedāvājumu tiks atzīts piedāvājums, kurš būs ieguvis kopējo lielāko skaitlisko vērtību. Maksimāli piešķiramo punktu skaits.)
	Poz. Nr.
	Iepirkuma pozīcijas nosaukums
	Komerciālie kritēriji
	Preču kopējās izmaksas (A) 
	Tehniskie kritēriji
	Preces ražotāja noteiktais preces max lietošanas ilgums (gados)* (B)
	Preces elektroenerģijas patēriņš (C)
	Punktu skaits

	
	
	
	
	
	
	
	KOPĀ (∑)

	 
	
	
	I
	
	II
	III
	 

	[bookmark: _Hlk41998798]1.
	Optiskās koherences tomogrāfs ar fundusa kameru un integrētu datoru piegāde
	
	60
	
	20
	20
	100


[bookmark: _Hlk161055293]* ar maksimālo tiek saprasts paredzamais lietošanas ilgums
5.3. Piedāvājumi tiks vērtēts piemērojot šādus vērtēšanas kritērijus un punktu sistēmu:
5.3.1. Preču kopējās (iegāde, piederumi) izmaksas (A);
5.3.2. Preces maksimālais lietošanas ilgums(gados) (B);
5.3.3. Elektroenerģijas patēriņš darba režīmā (C);
5.3.4. Pretendenta piedāvājuma kopējais vērtējums tiks aprēķināts:
∑ = A + B + C
∑ – kopējo punktu skaita summa, ņemot vērā 2 (divus) ciparus aiz komata;
5.3.5. Punktu sistēma:
	Saimnieciski visizdevīgākā piedāvājuma vērtēšanai norādāmā papildus informācija
	Pretendenta piedāvājums, atsauce uz informatīvo materiālu vai ražotāja apliecinājumu

	B
	Jānorāda Preces ražotāja noteiktais preces maksimālais lietošanas ilgums (gados)*
	 

	C
	Jānorāda Preces ražotāja noteiktais elektroenerģijas patēriņš darba režīmā (voltampēros (VA) vai vatos (W))
	 



1) A (Preču kopējās izmaksas) un C (Elektroenerģijas patēriņš) - viszemākajai vērtība tiek piešķirts maksimālais punktu skaits.
2) Nākamās vērtības A (Preču kopējās izmaksas) un C (Elektroenerģijas patēriņš) pozīcijai tiek aprēķinātas proporcionāli:
A vai C = (A vai C zemākā iesniegtā vērtība no visiem pretendentiem )/(faktiskā iesniegtā vērtība konkrētajam pretendentam) x Piešķiramais punktu skaits. Ja piedāvājumā nav norādīta informācija par elektroenerģijas patēriņu tiek piešķirti 0 punkti. 
3) B (Preces ražotāja noteiktais preces maksimālais lietošanas ilgums) - vislielākajai vērtībai tiek piešķirts maksimālais punktu skaits.
4) Nākamās vērtības B (Preces ražotāja noteiktais preces maksimālais lietošanas ilgums) tiek aprēķinātas proporcionāli. Ja piedāvājumā nav norādīta informācija par preces lietošanas ilgumu tiek pieņemts, ka lietošanas ilgums ir noteiktais garantijas laiks.
B = (faktiskā iesniegtā vērtība konkrētajam pretendentam)/(B augstākā iesniegtā vērtība no visiem pretendentiem ) x Piešķiramais punktu skaits.	
5.4. Pasūtītājs atlasa Pretendentus saskaņā ar izvirzītajām kvalifikācijas prasībām, pārbauda piedāvājumu atbilstību Iepirkuma nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju. 
5.5. Pasūtītājs ir tiesīgs Pretendentu kvalifikācijas atbilstības pārbaudi veikt tikai tam Pretendentam, kuram būtu piešķiramas Līguma slēgšanas tiesības.
5.6. Gadījumā, ja Pasūtītājs izvēlas veikt Pretendenta kvalifikācijas atbilstības pārbaudi tikai tam Pretendentam, kuram būtu piešķiramas Līguma slēgšanas tiesības, Pasūtītājs sākotnēji veic visu Pretendentu iesniegto Finanšu piedāvājumu pārbaudi, un turpina vērtēt tā Pretendenta piedāvājumu, kuram būtu piešķiramas Līguma slēgšanas tiesības.
5.7. Piedāvājuma noformējuma pārbaude:
5.7.1. Pasūtītājs novērtē piedāvājuma noformējuma atbilstību Iepirkuma nolikuma 1.5.punktā noteiktajām prasībām; 
5.7.2. Pasūtītājs ir tiesīgs noraidīt Pretendentu, un tā piedāvājumu tālāk nevērtēt, ja piedāvājums nav noformēts atbilstoši Iepirkuma nolikuma 1.5.punkta prasībām. 
5.8. Pretendentu kvalifikācijas pārbaude: 
5.8.1. Pasūtītājs pārbauda vai Pretendents ir iesniedzis visus Iepirkuma nolikuma 3.5.punktā noteiktos dokumentus un informāciju;
5.8.2. gadījumā, ja Pasūtītājam radīsies šaubas par Pretendenta atbilstību Iepirkuma nolikuma 3.5.punktā noteiktajām kvalifikācijas prasībām, tas ir tiesīgs pieprasīt Pretendentam dokumentārus pierādījumus vai paskaidrojumus, lai pārliecinātos par sniegto informāciju;
5.8.3. ja Pasūtītājs konstatē, ka Pretendents neatbilst Iepirkuma nolikumā noteiktajām Pretendentu kvalifikācijas prasībām, Pasūtītājs noraida Pretendentu, un tā piedāvājumu tālāk nevērtē.
5.9. Tehniskā piedāvājuma pārbaude:
5.9.1. Pasūtītājs veic Pretendenta Tehniskā piedāvājuma atbilstību Nolikuma 3.9.punktā un “Tehniskā specifikācija. Tehniskais un finanšu piedāvājums” izvirzītajām prasībām; 
5.9.2. Pretendenta piedāvājums tiek noraidīts, ja Pasūtītājs konstatē, ka nav iesniegti Tehniskā piedāvājuma dokumenti vai to saturs neatbilst Iepirkuma nolikumā vai “Tehniskā specifikācija. Tehniskais un finanšu piedāvājums” izvirzītajām prasībām.
5.10. Finanšu piedāvājuma pārbaude:
5.10.1. Pasūtītājs pārbauda, vai Pretendenta Finanšu piedāvājums sagatavots atbilstoši Iepirkuma nolikuma 2.pielikumam, un Iepirkuma nolikuma 3.10.punktā norādītajām prasībām;
5.10.2. ja Pasūtītājs konstatē, ka Pretendenta iesniegtais Finanšu piedāvājums neatbilst Iepirkuma nolikuma 2.pielikumam vai nav ievēroti Iepirkuma nolikuma 3.10.punkta nosacījumi, Pasūtītājs noraida Pretendentu, un tā piedāvājumu tālāk nevērtē;
5.10.3. Pasūtītājs pārbauda vai Pretendents piedāvājumā nav pieļāvis aritmētiskās kļūdas. Ja Pasūtītājs konstatēs, ka Pretendents Finanšu piedāvājumā ir pieļāvis aritmētiskās kļūdas, Pasūtītājs veic aritmētisko kļūdu labojumu un vērtē Pretendenta Finanšu piedāvājumu, ņemot vērā aritmētiskās kļūdas labojumu. Par aritmētiskās kļūdas labojumu Pasūtītājs informē attiecīgo Pretendentu.
5.11. [bookmark: _Ref367976907]Ja Pasūtītājam radīsies šaubas, ka Pretendenta piedāvājums ir nepamatoti lēts, tas rīkosies saskaņā ar Publisko iepirkumu likuma 53.pantā noteikto.
5.12. Ja iepirkuma komisija konstatē, ka pretendentu piedāvājumu novērtējums atbilstoši izraudzītajam piedāvājuma izvēles kritērijam ir vienāds punktu skaits, iepirkuma komisija izvēlas to piedāvājumu, kurš piedāvājis zemāko cenu kritērijā “Iekārtas cena (A)”. Gadījumā, ja piešķirtais punktu skaits kritērijā “Iekārtas cena (A)” ir vienāds vairākiem pretendentiem, iepirkuma komisija veiks izlozi starp Pretendentiem, uzaicinot tos piedalīties klātienē vai attālināti Zoom platformā. Ja Pretendents neierodas uz izlozi, iepirkuma komisija veic izlozi bez Pretendenta klātbūtnes.
6. LĒMUMA PAR IEPIRKUMA REZULTĀTU
PIEŅEMŠANA UN PAZIŅOŠANA
6.1. [bookmark: _Hlk15238253][bookmark: _Hlk160731206]Pirms lēmuma par Līguma slēgšanas tiesību piešķiršanu, Pasūtītājs pārbauda, vai attiecībā uz Pretendentu, kuram atbilstoši citām paziņojumā par līgumu un Iepirkuma nolikumā noteiktajām prasībām un izraudzītajam piedāvājuma izvēles kritērijam būtu piešķiramas Līguma slēgšanas tiesības, nav attiecināmi Publisko iepirkumu likuma 42. pantā izslēgšanas nosacījumi un Starptautisko un Latvijas Republikas nacionālo sankciju likuma 11.1 pantā noteiktās starptautiskās vai nacionālās sankcijas. Pasūtītājs minēto izslēgšanas nosacījumu pārbaudi veic Publisko iepirkumu likuma 9.panta astotās un devītās daļās noteiktajā kārtībā un termiņos.
6.2. Pasūtītājs  sankciju pārbaudi veic ANO, ES, Latvijas nacionālo un ASV sankciju datubāzē, Eiropas Komisijas Sankciju kartē tam pieejamā mājas lapā  https://sankcijas.lursoft.lv/  
6.3. Ja nepieciešams, Pasūtītājs uzticamības nodrošināšanai iesniegto pierādījumu vērtēšanu veic saskaņā ar Publisko iepirkumu likuma 43.panta nosacījumiem.
6.4. Visi Pretendenti tiek rakstveidā informēti par Iepirkuma rezultātu trīs darba dienu laikā no lēmuma pieņemšanas dienas.
6.5. Ja Iepirkumā nav iesniegti piedāvājumi, Pasūtītājs pieņem lēmumu izbeigt Iepirkumu.
6.6. Pasūtītājs var jebkurā brīdī pārtraukt Iepirkumu, ja tam ir objektīvs pamatojums.
7. LĪGUMA SLĒGŠANA
7.1. Pasūtītājs slēdz Līgumu ar Pretendentu, kuram saskaņā ar Iepirkuma nolikumā noteikto kārtību ir piešķirtas Līguma slēgšanas tiesības. 
7.2. Līgums tiek sagatavots, pamatojoties uz Pasūtītāja lēmumu par Līguma slēgšanas tiesību piešķiršanu un Pretendenta, kuram piešķirtas Līguma slēgšanas tiesības, iesniegto piedāvājumu. 
7.3. Pasūtītājs slēgs Līgumu, pamatojoties uz Pretendenta piedāvājumu, saskaņā ar Iepirkuma nolikumā izvirzītajiem noteikumiem un Līguma projektu (Iepirkuma nolikuma 3.pielikums). Slēdzot Līgumu tā noteikumi netiks mainīti.
7.4. Iebildumus par Līguma projekta (Iepirkuma nolikuma 3.pielikums) noteikumiem, iesniedz rakstveidā Iepirkuma nolikuma 1.3.punktā noteiktajā kārtībā. Pēc piedāvājumu iesniegšanas termiņa beigām iebildumi par iepirkuma Līguma projektu netiks ņemti vērā.
7.5. [bookmark: _Hlk88675681]Līgumu elektroniski sagatavo Pasūtītājs un nosūta to Pretendentam, kuram piešķirtas Līguma slēgšanas tiesības.
7.6. Ja Iepirkuma uzvarētājs neparaksta Līgumu piecu darba dienu laikā no pasūtītāja elektroniska uzaicinājuma (uzaicinājums tiek nosūtīts uz Pretendenta pieteikumā norādīto oficiālo elektroniskā pasta adresi) nosūtīšanas brīža, tad Pasūtītājam ir tiesības PIL noteiktajā kārtībā pieņemt lēmumu slēgt Līgumu ar nākamo Pretendentu, kura piedāvājums atbilst visām prasībām un ir saimnieciski visizdevīgākais piedāvājums attiecīgajā daļā.
7.7. Līguma izpildē iesaistītā personāla un apakšuzņēmēju nomaiņa, kā arī papildu personāla un apakšuzņēmēju iesaistīšana Līguma izpildē iespējama PIL un Līgumā noteiktajā kārtībā un gadījumos.
7.8. Pasūtītājam ir tiesības neslēgt Līgumu, kā arī vienpusēji atkāpties no Līguma izpildes, ja Līgumu nav iespējams izpildīt tādēļ, ka Pretendentam vai Starptautisko un Latvijas Republikas nacionālo sankciju likuma 11.1panta pirmajā daļā noteiktajām personām ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.9. Iepirkuma rezultātā noslēgtie Līgumi ir vispārpieejama informācija PIL noteiktajā apjomā.
8. PIELIKUMI
8.1. 1.pielikums – Pieteikums (veidlapa).
8.2. [bookmark: _Hlk160723518][bookmark: _Hlk133407158]2.pielikums – Tehniskā specifikācija. Tehniskais un finanšu piedāvājums (veidlapa).
8.3. 3.pielikums – Līgums (projekts).

